มีอาการหายใจไม่ทั่วท้อง ห่าวไม่อิ่มเหนื่อยง่ายกว่าแต่ก่อน เป็นแบบนี้มาเป็นอาทิตย์ไม่ทราบสาเหตุเกิดมาจากอะไรค่ะ แล้วมีวิธีรักษายังไงบ้างค่ะ
สวัสดีค่ะ อาการหายใจไม่อิ่ม อาจมีสาเหตุจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้ติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะกล้ามเนื้อหัวใจขาดเลือดเฉียบพลัน และภาวะหัวใจวาย-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลแนะนำสังเกตอาการเช่นไข้ ไอ หอบเหนื่อย หายใจมีเสียงวี้ด แน่นหน้าอก เหล่านี้เป็นอาการที่บ่งบอกว่าอาจมีสาเหตุเกี่ยวกับปอดและหัวใจควรไปพบแพทย์เพื่อตรวจเพิ่มเติม หากมีอาการหายใจไม่อิ่มหลังการออกกำลังกายหรือความตื่นตระหนกอาจสังเกตอาการหรือปรับพฤติกรรมการดูแลตัวเองเบื้องต้น งดการออกแรงหนัก สูดอากาศบริสุทธิ์ เปิดหน้าต่างให้อากาศถ่ายเทสะดวก อยู่ในที่ที่เปิดโล่ง ไม่อึดอัด ฝึกใช้เทคนิคควบคุมความเครียด ความวิตกกังวลหากรู้สึกว่ามี งดสูบบุหรี่